ddrg/super_eurlex huggingface dataset:
CINNEADH ÓN GCOMHAIRLE

an 6 Bealtaine 2020

lena nglactar an seasamh ón gComhairle maidir le dréachtbhuiséad leasaitheach Uimh. 3 de chuid an Aontais Eorpaigh don bhliain airgeadais 2020

(2020/C 152 I/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2020 go cinntitheach an 27 Samhain 2019 (2);

— thíolaic an Coimisiún togra, an 15 Aibreán 2020, ina raibh dréachtbhuiséad leasaitheach Uimh. 3 a ghabhann leis an mbuiséad ginearálta don bhliain airgeadais 2020;

— tá brú méadaithe ar chúrsaí airgeadais na mBallstát mar thoradh ar an méid atá ag titim amach le COVID-19, lena n-áirítear bearta a rinneadh le déanaí a bhfuil maoiniú breise don bhuiséad ag teastáil ina leith. Tá glacadh tapa dréachtbhuiséad leasaitheach Uimh. 3/2020, a dhéanfaidh an barrachas ón mbliain airgeadais 2019 a iontráil sa bhuiséad do 2020, ag teastáil d’fhonn an t-ioncam sin a chur san áireamh a luaithe is féidir chun críche iontrálacha acmhainní dílse. Dá bhrí sin, tá bonn cirt le giorrú a dhéanamh ar an tréimhse ocht seachtaine maidir leis an bhfaisnéis do Pharlaimintí náisiúnta a leagtar síos in Airteagal 4 de Phrótacal Uimh. 1, i gcomhréir le hAirteagal 3(3) de Rialacha Nós Imeachta na Comhairle,

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 3 de chuid an Aontais Eorpaigh don bhliain airgeadais 2020 a ghlacadh an 6 Bealtaine 2020. Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/.

Arna dhéanamh sa Bhruiséil, 6 Bealtaine 2020. Thar ceann na Comhairle An tUachtarán G. GRLIĆ RADMAN

(1) IO L 193, 30.7.2018, lch. 1.

(2) IO L 57, 27.2.2020, lch. 1.
CINNEADH (AE) 2020/577 ÓN gCOMHAIRLE

an 24 Aibreán 2020

lena gceaptar, arna moladh ag Ríocht na hÍsiltíre, beirt chomhaltaí mhalartacha de Choiste na Réigiún

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,

Ag féachaint don mholadh ó Rialtas na hÍsiltíre,

De bharr an mhéid seo a leanas:

(1) An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025.

(2) Tá dhá shuíochán malartacha folamh tar éis deireadh a theacht le téarma oifige Christianne VAN DER WAL–ZEGGELINK agus Johannes Gerrit KRAMER,

TAR ÉIS AN CINNEADH SEO A GHLACADH:

Airteagal 1 Leis seo, ceaptar na daoine seo a leanas ina gcomhaltaí malartacha de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025: — Johannes Cornelius Gerardus Maria (John) BERENDS, Ionadaí de chomhlacht réigiúnach ag a bhfuil cuntasacht pholaitiúil do thionól tofa: Provinciale Staten van de provincie Gelderland, — Klaas FOKKINGA, Ionadaí de chomhlacht réigiúnach ag a bhfuil cuntasacht pholaitiúil do thionól tofa: Provinciale Staten van de provincie Fryslân.

Airteagal 2 Tiocfaidh an Cinneadh seo i bhfeidhm an dáta a ghlacfar é.

Arna dhéanamh sa Bhruiséil, 24 Aibreán 2020. Thar ceann na Comhairle An tUachtarán G. GRLIĆ RADMAN

(1) Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).

(2) Cinneadh (AE) 2020/102 ón gComhairle an 20 Eanáir 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 20, 24.1.2020, lch. 2).

(3) Cinneadh (AE) 2020/144 ón gComhairle an 3 Feabhra 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 32, 4.2.2020, lch. 16).

(4) Cinneadh (AE) 2020/511 ón gComhairle an 26 Márta 2020 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 113, 8.4.2020, lch. 18).
(2)

De bhun Airteagal 33 den Choinbhinsiún, is féidir leis an gComhairle Idirnáisiúnta Grán síneadh a chur leis an gCoinbhinsiún le haghaidh tréimhsí comhleanúnacha nach rachaidh thar dhá bhliain gach uair. Ó tugadh an Coinbhinsiún i gcrích, cuireadh síneadh leis go tráthrialta ar feadh tréimhsí breise dhá bhliain. Cuireadh síneadh leis an gCoinbhinsiún go deireanach le cinneadh ón gComhairle Idirnáisiúnta Grán an 10 Meitheamh 2019 (2) agus beidh sé i bhfeidhm go dtí an 30 Meitheamh 2021.
Tá Andrei Yarin ina cheann ar an Presidential Domestic Policy Directorate sa Presidential Executive Office i gCónaidhm na Rúise. Sa phost sin, tá sé i bhfeighil ar threoshuíomhanna polaitiúla inmheánacha a cheapadh agus a chur chun feidhme. Ceapadh Andrei Yarin freisin sa tascfhórsa laistigh den Presidential Executive Office agus ba é ról an tascfhórsa tionchar Alexei Navalny i sochaí na Rúise a chomhrac lena n-áirítear trí oibríochtaí a bhí ceaptha chun míchlú a tharraingt air.

Tá ciapadh agus cos ar bolg déanta ar Alexei Navalny ag gníomhaithe an Stáit agus ag gníomhaithe breithiúnacha i gCónaidhm na Rúise toisc an róil lárnaigh atá aige sa fhreasúra polaitiúil.

Rinne údaráis Chónaidhm na Rúise faireachán géar ar ghníomhaíochtaí Alexei Navalny agus é ag taisteal go dtí an tSibéir i mí Lúnasa 2020. An 20 Lúnasa 2020, d’éirigh sé go dona tinn agus tugadh chun an ospidéil in Omsk, Cónaidhm na Rúise é. An 22 Lúnasa 2020, aistríodh chuig ospidéal i mBeirlín, sa Ghearmáin é. D’aimsigh sainsaotharlann sa Ghearmáin fianaise shoiléir ina dhiaidh sin, fianaise ar chomhthacaigh saotharlanna sa Fhrainc agus sa tSualainn léi, go ndearnadh Alexei Navalny a nimhiú le hoibreán néaróg tocsaineach de chuid an ghrúpa Novichok. Níl rochtain ag aon dream seachas údaráis Stáit i gCónaidhm na Rúise ar an oibreán tocsaineach sin.

Sna himthosca sin, tá sé réasúnta a rá nárbh fhéidir Alexei Navalny a nimhiú ach amháin le toil an Presidential Executive Office. I bhfianaise a róil shinsearaigh ceannaireachta san Oifig sin, tá Andrei Yarin freagrach, dá bhrí sin, as tacaíocht a spreagadh agus a chur ar fáil do na daoine sin a nimhigh Alexei Navalny nó a raibh baint acu lena nimhiú le hoibreán néaróg Novichok, agus is ionann sin agus úsáid arm ceimiceach faoin gCoinbhinsiún um Airm Cheimiceacha.
(2)

Le Cinneadh (AE) 2020/430 foráiltear, más rud é go dtugann na himthosca eisceachtúla leanúnacha bonn cirt dó, go bhféadfaidh an Chomhairle an Cinneadh sin a athnuachan. An 21 Aibreán 2020, le Cinneadh (AE) 2020/556 (3), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimhse eile míosa ón 23 Aibreán 2020. Rinneadh foráil don síneadh a cuireadh leis an maolú sin go dtí an 23 Bealtaine 2020. An 20 Bealtaine 2020, le Cinneadh (AE) 2020/702 (4), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimshe eile go dtí an 10 Iúil 2020. An 3 Iúil 2020, le Cinneadh (AE) 2020/970 (5), chuir an Chomhairle síneadh leis an maolú sin go ceann tréimhse eile go dtí 10 Meán Fómhair.
(1)

An 4 Lúnasa 2017, ghlac an Chomhairle Cinneadh (CBES) 2017/1424 (1), lena bhforáiltear do thréimhse cur chun feidhme 36 mhí ó dháta thabhairt i gcrích an chomhaontaithe maoinithe dá dtagraítear in Airteagal 3(3) den Chinneadh sin, le haghaidh na ngníomhaíochtaí dá dtagraítear in Airteagal 1 de.
(2)

I gcomhréir le hAirteagal 20(2) de Chomhaontú AE-na hEilvéise, féadfar leanúint d'fheidhmiú na gceart cabatáiste atá ann cheana faoi chomhaontuithe déthaobhacha a tugadh i gcrích idir Ballstáit agus an Eilvéis a bhí i bhfeidhm nuair a tugadh Comhaontú AE-na hEilvéise i gcrích, eadhon an 21 Meitheamh 1999, ar choinníoll nach ann d’aon idirdhealú idir iompróirí atá bunaithe san Aontas ná d’aon saobhadh ar an iomaíocht. Leis an gcomhaontú déthaobhach um iompar de bhóthar idir an Eilvéis agus an Ghearmáin an 17 Nollaig 1953 (4) (“Comhaontú na hEilvéise-na Gearmáine”), ní údaraítear oibríochtaí cabatáiste le linn seirbhísí iompair de bhóthar do phaisinéirí ar chóiste agus ar bhus a bheith á soláthar idir an dá thír. Dá bhrí sin, níl an ceart oibríochtaí den sórt sin a dhéanamh ar cheann de na cearta a chuimsítear faoi Airteagal 20(2) de Chomhaontú AE-na hEilvéise agus atá liostaithe in Iarscríbhinn 8 a ghabhann leis.
(2)

An 12 Nollaig 2016, le Cinneadh (CBES) 2016/2240 (2), leasaigh an Chomhairle sainordú an Mhisin le go ndíreofaí leis ar fhothú acmhainneachta sa tSomáil agus d’athraigh sí ainm an Mhisin go EUCAP Somalia.
(7)

I gcomhréir le hAirteagal 5 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, ní bhíonn an Danmhairg rannpháirteach i ndréachtú agus cur chun feidhme cinntí agus gníomhaíochtaí de chuid an Aontais a bhfuil impleachtaí acu in ábhair chosanta. Dá bhrí sin, níl an Danmhairg rannpháirteach i nglacadh an Chinnidh seo,
CINNEADH (AE) 2020/539ÓN GCOMHAIRLE

an 15 Aibreán 2020

le hionadaí a chur isteach in áit chathaoirleach an phainéil dá bhforáiltear in Airteagal 255 den Chonradh ar Fheidhmiú an Aontais Eorpaigh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an dara fomhír d’Airteagal 255 de,

Ag féachaint don tionscnamh ó Uachtarán na Cúirte Breithiúnais an 6 Márta 2020,

De bharr an mhéid seo a leanas:

(1) De bhun na chéad mhíre d’Airteagal 255 den Chonradh ar Fheidhmiú an Aontais Eorpaigh, cuireadh painéal ar bun chun tuairim a thabhairt ar oiriúnacht na n-iarrthóirí chun feidhmeanna Breithimh agus Abhcóide Ghinearálta den Chúirt Bhreithiúnais agus den Chúirt Ghinearálta a fheidhmiú sula ndéanfaidh rialtais na mBallstát na ceapacháin (an “painéal”).

(2) Lena Cinneadh (AE, Euratom) 2017/2262 (1), cheap an Chomhairle seachtar comhaltaí an phainéil go ceann tréimhse ceithre bliana, dar críoch an 28 Feabhra 2022.

(3) I litir uaidh an 27 Feabhra 2020, chuir Christiaan TIMMERMANS, Cathaoirleach an phainéil, in iúl d’Uachtarán na Comhairle go raibh sé ag éirí as oifig.

(4) I litir uaidh an 6 Márta 2020, mhol Uachtarán na Cúirte Breithiúnais go gceapfaí Allan ROSAS in ionad Christiaan TIMMERMANS ina Chathaoirleach ar an bpaineál fad an téarma oifige seo, i gcomhréir le pointe 3 de rialacha oibriúcháin an phainéil mar a leagtar amach iad san Iarscríbhinn a ghabhann le Cinneadh 2010/124/AE ón gComhairle (2),

TAR ÉIS AN CINNEADH SEO A GHLACADH:

Airteagal 1 Leis seo, ceaptar Allan ROSAS ina Chathaoirleach ar an bpaineál dá bhforáiltear in Airteagal 255 den Chonradh ar Fheidhmiú an Aontais Eorpaigh go ceann tréimhse dar críoch an 28 Feabhra 2022.

Airteagal 2 Tiocfaidh an Cinneadh seo i bhfeidhm ar lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 15 Aibreán 2020. Thar ceann na Comhairle An tUachtarán G. GRLIĆ RADMAN

(1) Cinneadh (AE, Euratom) 2017/2262 ón gComhairle an 4 Nollaig 2017 lena gceaptar comhaltaí an phainéil dá bhforáiltear in Airteagal 255 den Chonradh ar Fheidhmiú an Aontais Eorpaigh (IO L 324, 8.12.2017, lch. 50).

(2) Cinneadh 2010/124/AE ón gComhairle an 25 Feabhra 2010 maidir le rialacha oibriúcháin an phainéil dá bhforáiltear in Airteagal 255 den Chonradh ar Fheidhmiú an Aontais Eorpaigh (IO L 50, 27.2.2010, lch. 18).
“184.

Sergei Andreevich DANILENKO (Сергей Андреевич ДАНИЛЕНКО)

Inscne: fireann Dáta breithe: 14.3.1960 Áit bhreithe: Krasnodar (íar‐APSS)

Ceann Choimisiún Toghcháin Sevastopol. Sa cháil sin, ghlac sé páirt i reáchtáil na dtoghchán áitiúil an 8 Meán Fómhair 2019 i gcathair Sevastopol, a ndearnadh nascghabháil neamhdhleathach uirthi, agus ar an gcaoi sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.
“(3)

Tá an Coiste Stiúrtha Réigiúnach le cinntí a ghlacadh go luath maidir leis na rialacha taistil d’fhoireann an Chomhphobail Iompair, maidir leis na rialacha maidir le haisíoc speansas arna dtabhú ag daoine ó lasmuigh de Bhuanrúnaíocht an Chomhphobail Iompair a fhaigheann cuireadh freastal ar chruinnithe i gcáil saineolaí, agus maidir leis na rialacha airgeadais agus leis na nósanna imeachta um iniúchóireacht is infheidhme maidir leis an gComhphobal Iompair.”,
“(1)

cuirtear an méid a leanas in ionad an teidil: ‘Cinneadh 2011/101/CBES ón gComhairle an 15 Feabhra 2011 maidir le bearta sriantacha i bhfianaise na staide sa tSiombáib’.”.
Ceartúchán ar Chinneadh (AE) 2020/619 ón gComhairle an 30 Aibreán 2020 maidir leis an seasamh atá le glacadh thar ceann an Aontais Eorpaigh sa Chomhchoiste Cur Chun Feidhme arna bhunú de bhun Airteagal 18 den Chomhaontú Comhpháirtíochta Deonaí idir an tAontas Eorpach agus Poblacht Shóisialach Vítneam maidir le forfheidhmiú an dlí, rialachas agus trádáil i dtaca le foraoisí, a mhéid a bhaineann le rialacha nós imeachta an Chomhchoiste Cur Chun Feidhme a ghlacadh

( Iris Oifigiúil an Aontais Eorpaigh L 147 an 8 Bealtaine 2020 )

(Iris Oifigiúil an Aontais Eorpaigh L Eagrán Speisialta Gaeilge an 8 Bealtaine 2020)

Ar leathanach 1, an teideal:

in ionad:

“CINNEADH (AE) 2020/619 ÓN GCOMHAIRLE ...”,

léitear:

“CINNEADH (AE) 2020/619 ÓN gCOMHAIRLE ...”.

Ar leathanach 2, Airteagal 2:

in ionad:

“Tiocfaidh an Cinneadh seo i bhfeidhm an dáta theacht a ghlacfar é.”,

léitear:
CINNEADH (AE) 2019/277 Ó PHARLAIMINT NA hEORPA AGUS ÓN gCOMHAIRLE

an 12 Nollaig 2018

maidir le leas a bhaint as Ciste Dlúthpháirtíochta an Aontais Eorpaigh chun foráil a dhéanamh maidir le réamhíocaíochtaí a íoc i mbuiséad ginearálta an Aontais do 2019

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 2012/2002 ón gComhairle an 11 Samhain 2002, lena mbunaítear Ciste Dlúthpháirtíochta an Aontais Eorpaigh (1), agus go háirithe Airteagal 4a(4) de,

Ag féachaint do Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i dtaca le hábhair bhuiséadacha agus le bainistiú fónta airgeadais (2), agus go háirithe Pointe 11 de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tá sé d'aidhm ag Ciste Dlúthpháirtíochta an Aontais Eorpaigh (an “Ciste”) a chur ar chumas an Aontais freagairt thapa, éifeachtúil agus sholúbtha a thabhairt ar staideanna éigeandála chun dlúthpháirtíocht a léiriú le muintir na réigiún a bheadh thíos le tubaistí nádúrtha.

(2) Ní rachaidh an ciste thar uasmhéid EUR 500 000 000 (i bpraghsanna 2011) mar a leagtar síos in Airteagal 10 de Rialachán (AE, Euratom) Uimh. 1311/2013 ón gComhairle (3).

(3) In Airteagal 4a(4) de Rialachán (CE) Uimh. 2012/2002 foráiltear, i gcás inar gá sin chun a áirithiú go mbeidh acmhainní buiséadacha ar fáil go tráthúil, go bhféadfar leas a bhaint as an gCiste suas le EUR 50 000 000 le haghaidh réamhíocaíochtaí a íoc, agus na leithreasuithe comhfhreagracha a iontráil i mbuiséad ginearálta an Aontais.

(4) Chun a áirithiú go mbeidh a dhóthain acmhainní buiséadacha ar fáil go tráthúil do bhuiséad ginearálta an Aontais do 2019, ba cheart leas a bhaint as an gCiste suas le EUR 50 000 000 le haghaidh réamhíocaíochtaí a íoc.

(5) D'fhonn an méid ama a íoslaghdú is gá a thógáil chun leas a bhaint as an gCiste, beidh feidhm ag an gCinneadh seo ó thús na bliana airgeadais 2019.

TAR ÉIS AN CINNEADH SEO A GHLACADH:

Airteagal 1 I gcás bhuiséad ginearálta an Aontais don bhliain airgeadais 2019, bainfear leas as Ciste Dlúthpháirtíochta an Aontais Eorpaigh chun suim EUR 50 000 000 a sholáthar i leithreasuithe faoi chomhair oibleagáidí agus i leithreasuithe íocaíochta chun réamhíocaíochtaí a íoc.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh. Beidh feidhm aige ón 1 Eanáir 2019.

Arna dhéanamh in Strasbourg, an 12 Nollaig 2018. Thar ceann Pharlaimint na hEorpa An tUachtarán A. TAJANI Thar ceann na Comhairle An tUachtarán J. BOGNER-STRAUSS

(1) IO L 311, 14.11.2002, lch. 3.

(2) IO C 373, 20.12.2013, lch. 1.

(3) Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 (IO L 347, 20.12.2013, lch. 884).
(3)

Tagann iarraidh na Fraince mar thoradh ar an rogha a rinne áitritheoirí Mayotte druidim níos mó i dtreo mhórthír na Fraince de réir a chéile, rud a athdheimhníodh leis an reifreann an 29 Márta 2009 inar caitheadh 95,2 % de na vótaí i bhfabhar an togra chun Mayotte a athrú ina roinn. Ón 31 Márta 2011 mar sin, is amhlaidh gurb ionann Mayotte agus an t-aonú roinn is céad Fhrancach agus an cúigiú roinn Fhrancach thar lear.
(4)

Tá sé geallta ag an bhFrainc go dtabharfaidh sí i gcrích na comhaontuithe is gá chun a áirithiú go ndéanfar leasanna an Aontais a chaomhnú nuair a tharlóidh an t-athrú seo. Ba cheart go mbainfeadh na comhaontuithe sin le cúrsaí airgeadaíochta ar an gcéad dul síos, mar go bhfuil rún ag an bhFrainc an euro a choinneáil mar airgeadra aonair ar Saint-Barthélemy agus mar go gcaithfear a áirithiú go leanfar de chur i bhfeidhm dhlí an Aontais i réimsí bunriachtanacha oibriú rianúil an Aontais eacnamaíoch agus airgeadaíochta. Ba cheart go mbainfeadh siad freisin le cúrsaí cánachais agus go mbeadh sé d’aidhm acu a ráthú go leanfadh sásraí Threoir 77/799/CEE ón gComhairle an 19 Nollaig 1977 maidir le cúnamh frithpháirteach ó údaráis inniúla na mBallstát i réimse an chánachais dhírigh agus i réimse na gcánacha ar phréimheanna árachais (1) agus sásraí Threoir 2003/48/CE ón gComhairle an 3 Meitheamh 2003 maidir le Cánachas ar Ioncam ó Choigiltis i bhFoirm Íocaíochtaí Úis (2), arb é is aidhm dóibh go háirithe an chalaois cánach thrasteorann agus an imghabháil cánach trasteorann a chomhrac, d’fheidhm a bheith acu amach anseo maidir le críoch Saint-Barthélemy. Ba cheart go leanfadh saoránaigh Saint-Barthélemy de bheith ina saoránaigh den Aontas Eorpach agus go mbeadh na cearta céanna agus na saoirsí céanna laistigh den Aontas acu agus atá ag saoránaigh eile na Fraince, agus ba cheart go leanfadh saoránaigh uile an Aontais de thairbhiú de na cearta céanna agus de na saoirsí céanna ar Saint-Barthélemy a dtairbhíonn siad anois díobh ann.
2.

leasaítear mar a leanas Airteagal 34: (a) cuirtear an méid seo a leanas in ionad mhír 1: ‘1. De bhreis ar na rialacháin a bhaineann le forbairt na tuaithe agus atá i bhfeidhm ar dháta an aontachais, beidh feidhm maidir leis an mBulgáir agus maidir leis an Rómáin ag na forálacha atá leagtha síos i Roinn I, i Roinn II agus i Roinn III d'Iarscríbhinn VIII don tréimhse 2007 go 2009, cé is moite de phointe D de Roinn I den Iarscríbhinn sin a mbeidh feidhm aige freisin don tréimhse 2010 go 2013 maidir le seirbhísí comhairleacha a sholáthar d'fheirmeoirí a bhfuil tacaíocht leathchothaitheach á fáil acu. Beidh feidhm maidir leis an mBulgáir agus maidir leis an Rómáin ag na forálacha airgeadais sonracha atá leagtha síos i Roinn IV d'Iarscríbhinn VIII i gcaitheamh na tréimhse cláraithe 2007 go 2013.’ ; (b) cuirtear an méid seo a leanas in ionad mhír 3: ‘3. Déanfar rialacha cur chun feidhme do chur i bhfeidhm fhorálacha Iarscríbhinn VIII a ghlacadh, nuair is gá sin, i gcomhréir leis an nós imeachta dá dtagraítear in Airteagal 90(2) de Rialachán (CE) Uimh. 1698/2005.’
GA Iris Oifigiúil an Aontais Eorpaigh 9

CINNEADH Ó CHOMHAIRLE AN AONTAIS EORPAIGH

an 25 Aibreán 2005

maidir le Poblacht na Bulgáire agus an Rómáin a ligean isteach san Aontas Eorpach

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 49 de,

Ag féachaint don tuairim ón gCoimisiún (1),

Ag féachaint d'aontú Pharlaimint na hEorpa (2),

De bhrí go bhfuil Poblacht na Bulgáire agus an Rómáin tar éis iarratas a dhéanamh chun bheith ina gcomhaltaí den Aontas Eorpach,

TAR ÉIS A CHINNEADH:

glacadh leis na hiarratais sin ar ligean isteach; beidh na coinníollacha ligin isteach agus na hoiriúnuithe ar na Conarthaí ar a bhfuil an tAontas Eorpach fothaithe is gá de thoradh an ligin isteach sin ina n-ábhar do chomhaontú idir na Ballstáit, Poblacht na Bulgáire agus an Rómáin.

Arna dhéanamh i Lucsamburg, an 25 Aibreán 2005. Thar ceann na Comhairle An tUachtarán J. ASSELBORN

(1) Tuairim arna heisiúint an 22 Feabhra 2005 (gan foilsiú fós san Iris Oifigiúil).

(2) Aontú arna thabhairt an 13 Aibreán 2005 (gan foilsiú fós san Iris Oifigiúil).
GA Iris Oifigiúil an Aontais Eorpaigh L NaN/1

AN BANC EORPACH INFHEISTÍOCHTA CINNEADH ÓN mBORD GOBHARNÓIRÍ

an 5 Meitheamh 1998

maidir le méadú chaipiteal an Bhainc agus sainiú an aonaid cuntais

De bhua an chinnidh ó Bhord Gobharnóirí an Bhainc Eorpaigh Infheistíochta (1) arna ghlacadh d'aon toil an 5 Meitheamh 1998 de bhun an dara fomhír d'Airteagal 4(1), Airteagal 4(3) agus Airteagal 5(2) de Reacht an Bhainc, leasaítear an Reacht mar a leanas amhail ón 1 Eanáir 1999.

1. Léitear an chéad fhomhír d'Airteagal 4(1) den Reacht mar a leanas: ‘Is é is caipiteal don Bhanc céad míle milliún (100 000 000 000) euro, arna shuibscríobh ag na Ballstáit mar a leanas: An Ghearmáin 17 766 355 000 An Fhrainc 17 766 355 000 An Iodáil 17 766 355 000 An Ríocht Aontaithe 17 766 355 000 An Spáinn 6 530 656 000 An Bheilg 4 924 710 000 An Ísiltír 4 924 710 000 An tSualainn 3 267 057 000 An Danmhairg 2 493 522 000 An Ostair 2 444 649 000 An Fhionlainn 1 404 544 000 An Ghréig 1 335 817 000 An Phortaingéil 860 858 000 Éire 623 380 000 Lucsamburg 124 677 000’ (2)

2. Léitear an dara fomhír d'Airteagal 4(1) den Reacht mar a leanas: ‘Saineofar gurb é atá san aonad cuntais ná an euro atá bunaithe mar airgeadra aonair na mBallstát atá rannpháirteach sa tríú céim den Aontas Eacnamaíoch agus Airgeadaíochta. Féadfaidh an Bord Gobharnóirí, ag gníomhú dó d'aon toil ar thogra ón mBord Stiúrthóirí, sainiú an aonaid cuntais a athrú.’

3. Léitear Airteagal 5(1) den Reacht mar a leanas: ‘Íocfaidh na Ballstáit an caipiteal suibscríofa go feadh 6 % ar mheán na méideanna a shonraítear in Airteagal 4(1)’.

Thar ceann an Bhoird Gobharnóirí An Cathaoirleach Jouko SKINNARI An Rúnaí F.A.W. CARPENTER

(1) IO C 269, 28.8.1998, lch. 9.

(2) As an méid foriomlán EUR 100 billiún, tá EUR 95 549 597 250 éifeachtach amhail ón 1 Eanáir 1999, ar suim í sin a chomhfhreagraíonn, i gcás na Gearmáine, do chaipiteal suibscríofa EUR 13 315 952 250. Tá an fuíoll ag fanacht ar chomhlánú foirmiúil na nósanna imeachta parlaiminte ar an leibhéal ábhartha náisiúnta agus tiocfaidh sé i bhfeidhm ar bhonn aisghníomhach amhail ón 1 Eanáir 1999 a thúisce a chomhlánófar na nósanna imeachta sin; foilseofar dáta an chomhlánaithe in am trátha. Le linn na tréimhse gurb é méid an chaipitil shuibscríofa EUR 95 549 597 250, is ionann an caipiteal íoctha dá dtagraítear in Airteagal 5(1) den Reacht agus 6,27946132 % den mhéid sin.